**Peter Baltes** (s. 4. huhtikuuta 1958 Solingen, Länsi-Saksa) on saksalainen basisti ja laulaja, joka tunnetaan parhaiten saksalaisen heavy metal -yhtye Acceptin jäsenenä. Acceptin lisäksi hän on tehnyt yhteistyötä useiden yhtyeiden ja artistien, kuten Dokkenin, Scorpionsin ja John Norumin kanssa. Baltes on arvostettu basisti, ja hänet on äänestetty Euroopan parhaaksi basistiksi vuonna 1985.

Ura
---

### Ura Acceptissa

Peter Baltes liittyi Acceptin basistiksi puoli vuotta kitaristi Wolf Hoffmannin jälkeen ja vähän ennen kuin yhtye esiintyi Pop-Rhein-festivaalilla 1977. Baltes korvasi yhtyeessä Dieter Rubachin. Baltes oli nuoresta iästään huolimatta soittanut jo useissa yhtyeissä, viimeksi Pythagorasissa.

Baltes ryhtyi säveltämään Hoffmannin kanssa uusia kappaleita pian Acceptiin liittymisensä jälkeen. Tyypillisesti Baltes teki bassosovitusten lisäksi kappaleisiin myös alustavat laulusuudet ennen kuin ne annettiin laulajalle pidemmälle työstettäväksi. Hoffmannin ja Baltesin yhteistyö kesti yli 40 vuotta, ja sen tuloksena syntyi suurin osa Acceptin kappaleista.

Accept on julkaissut Baltesin kanssa 15 studioalbumia. Ensimmäinen albumi *Accept* julkaistiin vuonna 1979. Yhtye julkaisi 1980-luvulla seitsemän albumia: *I’m a Rebel*, *Breaker*, *Restless and Wild*, *Balls to the Wall*, *Metal Heart*, *Russian Roulette* ja *Eat the Heat*. Vuonna 1989 yhtye hajosi. Paluun se teki vuonna 1992 albumilla *Objection Overruled*. Accept teki vielä albumit *Death Row* ja *Predator* ennen kuin hajosi uudelleen vuonna 1997. Accept palasi Baltesin kanssa vuonna 2009. Sen jälkeen yhtye julkaisi albumit *Blood of the Nations*, *Stalingrad*, *Blind Rage* ja *The Rise of Chaos*.

Peter Baltes (vasemmalla) ja Wolf Hoffmann soittamassa Acceptin konsertissa.
Baltes on laulanut osan Acceptin kappaleista sen ensimmäisillä albumeilla ja vuonna 1996 ilmestyneellä *Predatorilla*. Ensimmäisellä levyllä *Accept* Baltes laulaa kappaleet "Seawinds" ja "Sounds of War", toisella levyllä *I’m a Rebel* kappaleet "No Time to Lose" ja "The King", ja kolmannella levyllä *Breaker* kappaleen "Breaking Up Again". 1990-luvun albumeista *Predatorilla* Baltes laulaa neljässä kappaleessa: "Lay It Down", "It Ain’t Over Yet", "Primitive" ja "Crossroads". Konserteissa Baltes ei mielellään laulanut kokonaisia kappaleita, koska hän joutui näkemään paljon vaivaa että muistaisi niiden sanat.

Baltes ilmoitti 27. lokakuuta 2018 jättävänsä Acceptin. Ilmoituksessaan hän kiitti yhtyeen faneja yhteisistä vuosista.

### Työskentely muiden artistien kanssa

Kun Accept 1980-luvun alussa oli vasta tekemässä läpimurtoaan, Baltes soitti bassoa Dokkenin vuoden 1983 albumilla *Breaking the Chains*. Acceptin ensimmäisen tauon aikana 1980- ja 1990-lukujen taitteessa Baltes teki yhteistyötä eri artistien kanssa. Don Dokken pyysi häntä basistiksi sooloalbumilleen *Up From The Ashes* (1990). Baltes lauloi taustalauluja Scorpionsin *Savage Amusement* -albumilla ja soitti bassoa John Norumin albumilla *Face The Truth* (1992). Baltes ei voinut osallistua albumia seuranneelle kiertueelle, sillä Accept teki ensimmäisen paluunsa samoihin aikoihin. Hän soitti jälleen bassoa Norumin vuonna 1996 ilmestyneellä neljännellä soololevyllä *Worlds Away*.

Baltes aloitti 2000-luvun puolivälissä yhteistyön Anthrax-kitaristi Dan Spitzin DeuxMonkey-yhtyeen kanssa. Hän joutui kuitenkin vetäytymään hankkeesta, kun Accept teki paluun laulaja Mark Tornillon kanssa. Studiossa Baltes on työskennellyt muun muassa Simon Wrightin (AC/DC), Terry Bozzioin, Glenn Hughesin (Deep Purple), Joey Tempestin ja Gary Mooren kanssa.

Baltes osallistui entisten U.D.O. -kitaristien Mathias Diethin ja Stefan Kaufmannin kanssa Udo Dirkschneiderin kokoamaan projektiin DATOG, Dirkschneider & The Old Gang. Kokoonpano teki singlen "*Where The Angels Fly"* vuonna 2020 ja kolmen kappaleen EP-levyn Arising vuonna 2021*.*

### Musiikkikoulu, TV- ja radiotyö

Baltes on tehnyt musiikkia myös TV- ja radiokanaville. Hän oli vuonna 2006 mukana avaamassa Rockfactory-nimistä musiikkikoulua Newtownissa, Pennsylvaniassa. Rockfactory tarjoaa opetusta kitaran, basson, kosketinsoittimien ja rumpujen soittamisessa sekä järjestää laulutunteja.

Kunnianosoitukset ja merkitys
-----------------------------

Baltes äänestettiin vuonna 1985 Metal Hammer -lehdessä parhaaksi eurooppalaiseksi basistiksi ja Burrn! Magazinen lukijaäänestyksessä parhaaksi basistiksi. 

Peter Baltes (vasemmalla) soittaa kuvassa Warwickin nimikkobassoaan. Kitaristi Wolf Hoffmann oikealla.
Monet artistit ovat nostaneet Baltesin metallimusiikin parhaimpiin kuuluvana basistina ja omana esikuvanaan. Don Dokken on sanonut Peter Baltesin olevan paras basisti, jonka kanssa hän on soittanut. Myös Simon Wright on kertonut, että Baltesin on erinomainen basisti, jonka kanssa on hienoa työskennellä. Cannibal Corpsen basisti Alex Webster on kertonut, että Baltes on yksi hänen ensimmäisistä vaikuttajistaan. Baltes on osoittanut lavaesiintymisellään, soittotaidollaan ja säveltämisellään, miten tärkeä rooli basistilla voi metallimusiikissakin olla. Baltesia arvostetaan yhtenä harvoista tyylilajin basisteista, joka soittaa sooloja livetilanteissa.

Instrumentit ja välineet
------------------------

Peter Baltes on käyttänyt Fender Precision-, Vintage ICON V4MRSSB Sunset Sunburst-  ja Warwick-bassoja. Baltes käyttää EMG-mikrofoneja ja Peavey-vahvistimia.

Yksityiselämä
-------------

Peter Baltes jäi asumaan Yhdysvaltoihin 1980-luvun puolivälissä, kun yhtye oli siellä kiertueella. Hän tapasi tulevan vaimonsa Johannan Acceptin keikalla. He seurustelivat joitakin kuukausia ja menivät sitten naimisiin. Pari muutti asumaan Philadelphian seudulle. Peter ja Johanna muuttivat Nashvilleen sen jälkeen, kun Accept vuonna 2009 teki paluun. Heillä on kaksi poikaa, Zen ja Sebastian.

Baltes on tullut uskoon, ja hän on ollut sen jälkeen aktiivinen Christian Life Centerissa. Uskoontuloon vaikutti voimakkaasti Baltesin auttamalle nuorelle yhtyeelle tapahtunut onnettomuus. Baltes oli menossa tapaamaan yhtyettä heidän harjoitustilaansa, mutta saapui myöhässä. Harjoitustilassa ollut kerosiinilämmityslaite oli räjähtänyt, ja syttyneen tulipalon seurauksena yhtyeen laulaja ja kitaristi kuolivat vammoihinsa.

Lähteet
-------

1. ↑  METALLIAN - Accept *metallian.com*. Viitattu 13.6.2019.
2. ↑    *Heute Zeitung*, 6.9.1977.
3. ↑  Baert, Sebastien: "Accept par Udo".  *Hard Rock magazine, s. 57–58*, 31, 1998.
4. ↑  Chartsurfer.de: Accept - Biografie *www.chartsurfer.de*. Viitattu 13.6.2019.
5. ↑  Interview with Wolf Hoffman of ACCEPT *Antihero Magazine*.  3.8.2017. Viitattu 13.6.2019. (englanniksi)
6. ↑  Accept's Wolf Hoffmann: "I Always Thought I'd Have to Get a Proper Job" | Metal as Fuck *metalasfuck.net*. Viitattu 13.6.2019.
7. 1 2 3  Accept - Discography - Metal Storm *www.metalstorm.net*. Viitattu 13.6.2019.
8. 1 2 3  Peter Baltes - Encyclopaedia Metallum: The Metal Archives *www.metal-archives.com*. Viitattu 13.6.2019.
9. 1 2 3 4  ACCEPT – Peter Baltes – Metal-Rules.com *www.metal-rules.com*. Viitattu 13.6.2019.
10. ↑  PETER BALTES JÄTTÄNYT ACCEPTIN *Metalliluola*. Viitattu 28.11.2018.
11. ↑  bravewords.com: GEORGE LYNCH And DON DOKKEN Trade Barbs On DOKKEN's Breaking The Chains Debut; Audio Interviews Streaming *bravewords.com*. Viitattu 13.6.2019. (englanniksi)
12. 1 2  Maximum Metal Interview Results *www.maximummetal.com*. Viitattu 13.6.2019.
13. ↑  DeuxMonkey - Diskografie, Line-Up, Biografie, Interviews, Fotos *www.spirit-of-metal.com*. Viitattu 13.6.2019.
14. ↑  Peter Baltes - Metal Storm *www.metalstorm.net*. Viitattu 13.6.2019.
15. ↑  DATOG: Arising (HEAVY METAL): review / opinion to read on Music Waves *www.musicwaves.org*. Viitattu 2.1.2022. (englanniksi)
16. ↑  Metalliluolan toimitus: Entiset Accept-jäsenet julkaisivat "Face Of A Stranger" -musiikkivideon *Metalliluola*.  10.5.2021. Viitattu 2.1.2022.
17. ↑  DIRKSCHNEIDER & THE OLD GANG Release New Single & Video 'Every Heart Is Burning' *Sonic Perspectives*.  28.5.2021. Viitattu 2.1.2022. (englanniksi)
18. ↑  Blabbermouth: ACCEPT Bassist PETER BALTES: More Rockfactory Music School Details Surface *BLABBERMOUTH.NET*.  3.4.2006. Viitattu 13.6.2019.
19. ↑  bravewords.com: Website Launched For ACCEPT Bassist Peter Baltes' Rockfactory Music School *bravewords.com*. Viitattu 13.6.2019. (englanniksi)
20. ↑  Rockfactory.us - Live Music Lessons - Guitar, Bass, Piano, Keyboard, Sax, Drums, Banjo, Mandolin, Violin, Stings, Brass, Woodwinds: Teachers *rockfactory.us*. Viitattu 16.6.2019.
21. ↑  Peter Baltes Personal Information Metal Storm. Viitattu 10.10.2016. (englanniksi)
22. ↑  Steve 'Frosty' Weintraub: Don Dokken – Exclusive Collider Interview *Collider*.  13.5.2008. Viitattu 13.6.2019. (englanniksi)
23. ↑  Simon Wright Interview - Ex: AC/DC - Dio *Sick Drummer Magazine*.  9.6.2009. Viitattu 13.6.2019. (englanniksi)
24. ↑  Blabbermouth: ACCEPT's PETER BALTES Interviewed By CANNIBAL CORPSE's ALEX WEBSTER In U.K.'s BASS GUITAR MAGAZINE *BLABBERMOUTH.NET*.  6.4.2015. Viitattu 13.6.2019.
25. ↑  Interview With Peter Baltes: "Finland is a true, true metal country." *Metal Shock Finland (World Assault )*.  12.2.2018. Viitattu 13.6.2019. (englanniksi)
26. ↑  Lieblings-Bass: Peter Baltes/Accept *GITARRE & BASS*.  16.8.2010. Viitattu 13.6.2019. (saksaksi)
27. 1 2  QualbeVintage: Artist of the Month | Peter Baltes *Vintage Guitars*. Viitattu 13.6.2019. (englanniksi)
28. ↑  ACCEPT: PETER BALTES Presents Custom Warwick Guitar *Metal Shock Finland (World Assault )*.  28.1.2014. Viitattu 13.6.2019. (englanniksi)
29. ↑  Wolf Hoffmann - ACCEPT History *web.archive.org*.  30.4.2001. Viitattu 13.6.2019.
30. ↑  Peter Baltes: Accepted *CBN.com - The Christian Broadcasting Network*.  26.8.2009. Viitattu 13.6.2019. (englanniksi)
31. ↑  Revolvy LLC: "Peter Baltes" on Revolvy.com *www.revolvy.com*. Viitattu 13.6.2019. (englanniksi)
32. ↑  Peter Baltes: Accepted *CBN.com - The Christian Broadcasting Network*.  7.9.2014. Viitattu 20.6.2019. (englanniksi)

Accept

| 
* Wolf Hoffmann
* Mark Tornillo
* Uwe Lulis
* Christopher Williams
* Martin Motnik
* Philip Shouse

 |
| --- |
| 
* Udo Dirkschneider
* David Reece
* Peter Baltes
* Stefan Kaufmann
* Stefan Schwarzmann
* Herman Frank
* Jörg Fischer

 |

|  |  |
| --- | --- |
| Studioalbumit | 
* Accept
* I’m a Rebel
* Breaker
* Restless and Wild
* Balls to the Wall
* Metal Heart
* Russian Roulette
* Eat the Heat
* Objection Overruled
* Death Row
* Predator
* Blood of the Nations
* Stalingrad
* Blind Rage
* The Rise of Chaos
* Too Mean to Die

 |
| Livetallenteet | 
* Kaizoku-Ban
* Staying a Life
* All Areas – Worldwide
* Restless And Live (Blind Rage - Live In Europe 2015)
* Symphonic Terror - Live At Wacken 2017

 |
| Muuta | 
* Acceptin diskografia
* Luettelo Acceptin kappaleista

 |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Italia
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |